Timo Salonen
Timo Salonenas (suom. Timo Salonen, 1951 m. spalio 8 d.) – suomių lenktynininkas. Pasaulio ralio čempionate debiutavo 1974 m., o pirmą pergalę iškovojo 1977 m. 1985 m. vairuodamas Peugeot automobilį Salonenas laimėjo 5 iš 12 čempionato etapų ir iškovojo čempiono titulą, net 52 taškais aplenkęs antroje vietoje likusį švedą Stigą Blūmkvistą. Ralio varžybose Salonenas nuolat dalyvavo iki 1992 m. ir iš viso iškovojo 11 pergalių. 2002 m., praėjus dešimtmečiui po aktyvios ralio lenktynininko karjeros pabaigos, Salonenas sudalyvavo Suomijos ralyje ir užėmė jame keturioliktą vietą.